Lav et referat af nedenstående tekst:

Tekst:
Færgen Sleipner sidder lige nu fast i sandbanken ud for Sundsøre, efter den tidligt torsdag morgen mistede motorkraft og drev i land. Siden har man haft dykkere i vandet, der har fjernet en rejeruse fra den ene rorpropel, fortæller Kent Kås Vestergård, der er reder for færgeruten mellem Sundsøre og Hvalpsund og drift- og anlægschef i Vesthimmerlands Kommune. Nu skal arbejdet med at få færgen fri til at gå i gang. Der er en stor gravemaskine på vej, som skal grave sand fri omkring færgen, så dykkere efterfølgende kan spule noget af det sand væk, som færgen ligger ovenpå, så den propel, der nu ligger på land kan komme fri. - Lige nu står vi en situation, hvor mange ting er uvist. Så hvordan det præcist kommer til at foregå, det kan jeg ikke sige. Det vigtigste er, at vi passer på skibet, og at der ikke kommer yderligere skade, siger Kent Kås Vestergård. Der sidder en stor sten fast i den rorpropel, der lige nu er på land. Før de har fået den ud, så kender ikke omfanget af skaderne, siger han og understreger, at det umiddelbart ikke ser ud til, at der er kommet skader på skroget. Kent Kås Vestergård kender endnu ikke årsagen til, at rusen er endt i propellen. Men han mener, den er grunden til, at ulykken er sket. - I det øjeblik sådan en propel får fat i en ruse, så kan man jo forestille sig, at så sidder den fast. Så har man ikke mulighed for at manøvrere skibet, og motoren mister sin kraft. Så begynder den at drive, forklarer han. Søfartsstyrelsen skal efterfølgende undersøge omstændighederne for ulykken. Sleipner var i forvejen en erstatning for færgen Mary, der i sidste uge blev beskadiget, da en lastbil trillede udover rampen og ned i Limfjorden. Med erstatningsfærgen ude af billedet, så ved man ikke, hvornår færgefarten mellem Sundsøre og Hvalpsund kan genoptages.

Referat:
Man ved endnu ikke, hvornår man igen kan tage færgen mellem Sundsøre og Hvalpsund.